దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
30 లక్షల డెబిట్ కార్డులపై సైబర్ ఎటాక్?
వివిధ బ్యాంకులకు చెందిన 30 లక్షల డెబిట్ కార్డుల వివరాలు ప్రమాదంలో పడ్డాయి.
TNN | Updated:
Oct 20, 2016, 03:34PM IST
దేశంలో ఉన్న వివిధ బ్యాంకులకు చెందిన 30 లక్షల డెబిట్ కార్డుల వివరాలు ప్రమాదంలో పడ్డాయి. ఆ వివరాలు ఏటీఎంల ద్వారా మాల్వేర్&zwnj;కు చేరినట్టు బ్యాంకులు అనుమానాలు వ్యక్తం చేస్తున్నాయి. ఈ నేపథ్యంలో ఎస్ బీఐ బ్యాంకు తమ వినియోగదారుల్లో ఆరు లక్షల మందికి కొత్త కార్డులు ఇష్యూ చేయడానికి నిర్ణయించింది. ఇక మిగతా బ్యాంకులు వెంటనే పిన్ నెంబరును మార్చమని వినియోగదారులను కోరుతున్నాయి. అంతేకాదు పలు బ్యాంకులు పిన్ నెంబరు అవసరం లేకుండా ఆన్ లైన్&zwnj;లో చేసే అంతర్జాతీయ ఆర్థిక లావాదేవీలను నిలిపివేశాయి. మొత్తం 30 లక్షల డెబిట్ కార్డుల్లో ఎస్&zwnj;బీఐ, హెచ్&zwnj;డీఎఫ్&zwnj;సీ, ఐసీఐసీఐ, యస్ బ్యాంకులకు చెందినవే ఎక్కువ ఉన్నాయి.
యస్ బ్యాంకుకు చెందిన ఏటీఎం మిషన్లతోనే సమస్య మొదలైనట్టు తెలుస్తోంది. యస్ బ్యాంకు డెబిట్ కార్డులు తక్కువగా ఉంటాయి. ఆ బ్యాంకుకు చెందిన ఏటీఎంలలో ఇతర బ్యాంకులకు చెందిన కార్డులను కూడా పెట్టి డబ్బులు విత్ డ్రా చేసుకుంటారు. ఆ యస్ బ్యాంకు ఏటీఎంలలో సాఫ్ట్&zwnj;వేర్కే వైరస్ సోకిందని గత జులైలో గుర్తించారు. యస్ బ్యాంకు ప్రస్తుతం తమ ఏటీఎంలో వేటికి వైరస్ సోకిందో తెలుసుకునే ప్రయత్నం చేస్తోంది. ఈ పరిస్థితుల్లో డెబిట్ కార్డు ఏ బ్యాంకుకు చెందిందో... అదే బ్యాంకు ఏటీఎలో లావాదేవీలు జరపడం మంచిదని నిపుణులు చెబుతున్నారు.